**ZMLUVA O DIELO**

uzatvorená podľa ustanovení § 536 a nasl. zákona č. 513/1991 Zb. Obchodného zákonníka

v znení neskorších predpisov (ďalej len „Obchodný zákonník“) za účelom realizácie projektu

„REKONŠTRUKCIA BUDOVY KLUBU DÔCHODCOV“

(ďalej len „zmluva“)

**Článok I.**

**ZMLUVNÉ STRANY**

**Zhotoviteľ:**

Sídlo:

Zastúpený:

IČO:

DIČ:

IČ DPH:

IBAN:

SWIFT:

Osoba oprávnená rokovať vo veciach zmluvných:

Osoba oprávnená rokovať vo veciach technických a organizačných:

zapísaný v Obchodnom registri vedenom Okresným súdom ..., oddiel: ..., vložka č. ...

tel.:

E-mail:

(ďalej len „zhotoviteľ“ v príslušnom gramatickom tvare)

a

**Objednávateľ:** **Mestská časť Bratislava - Devínska Nová Ves**

Sídlo: Novoveská 17/A, 843 10 Bratislava, Slovenská republika

Zastúpený: Dárius Krajčír - starosta

IČO: 00 603 392

DIČ: 20 20 91 91 09

IBAN: SK31 0200 0000 0000 0162 4042

SWIFT: ...

Osoba oprávnená rokovať vo veciach zmluvných: Mgr. Monika Dargajová

Osoba oprávnená rokovať vo veciach technických a organizačných: Ing. Katarína Macáková

tel.: +421 2 602 01 444

E-mail: [starosta@mudnv.sk](mailto:starosta@mudnv.sk)

(ďalej len „objednávateľ“ v príslušnom gramatickom tvare)

(ďalej zhotoviteľ a objednávateľ spoločne „zmluvné strany“ alebo aj „strany“ v príslušnom gramatickom tvare a jednotlivo „zmluvná strana“ alebo aj „strana“ v príslušnom gramatickom tvare).

**Článok II.**

**PREDMET ZMLUVY**

2.1 Predmetom tejto zmluvy je záväzok zhotoviteľa vykonať pre objednávateľa riadne a včas dielo, realizované v rámci projektu „REKONŠTRUKCIA BUDOVY KLUBU DÔCHODCOV“, financované z vlastných finančných zdrojov objednávateľa. Touto zmluvou sa zhotoviteľ zaväzuje vykonať dielo v rozsahu podľa Opisu predmetu zákazky, tvoriaceho prílohu č. 1 tejto zmluvy, podľa projektovej dokumentácie pre stavebné povolenie spracovanou spoločnosťou: KubisArchitekti s.r.o., ktorá tvorí prílohu č. 2 tejto zmluvy (ďalej len „projektová dokumentácia“ v príslušnom gramatickom tvare) a podľa rozpočtu - Výkaz výmer, ktorý tvorí prílohu č. 3 tejto zmluvy (ďalej len „rozpočet“ alebo aj „výkaz výmer“ v príslušnom gramatickom tvare). Predmetom zmluvy je taktiež záväzok zhotoviteľa dodať objednávateľovi všetky s dielom súvisiace doklady týkajúce sa najmä realizácie diela a jeho kvality, predovšetkým doklady potrebné k úspešnému priebehu kolaudačného konania stavby.

Zhotoviteľ je oprávnený zrealizovať práce nad rámec rozsahu diela vymedzeného Opisom predmetu zákazky (príloha č. 1 tejto zmluvy), projektovou dokumentáciou (príloha č. 2 tejto zmluvy) a rozpočtom (príloha č. 3 tejto zmluvy), t. j. najmä doplňujúce stavebné práce alebo služby nezahrnuté do tejto zmluvy, ktorých potreba vyplynula dodatočne z nepredvídateľných okolností (ďalej len „naviac práce“ v príslušnom gramatickom tvare) len na základe predchádzajúceho písomného dodatku k tejto zmluve uzatvoreného a podpísaného obidvomi zmluvnými stranami a to v súlade so všeobecne záväznými právnymi predpismi a v zmysle ods. 2.2 tohto článku zmluvy. Dodatok k zmluve musí zahŕňať cenu naviac prác a dobu ich vykonania.

2.2 Uzatváranie dodatkov sa riadi príslušnými ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov﻿ v aktuálnom znení ku dňu uzatvorenia dodatku (napr. ustanovenie § 18 Zmena zmluvy, rámcovej dohody a koncesnej zmluvy počas ich trvania). Cenu naviac prác, ktoré zhotoviteľ vykoná bez dodatku k tejto zmluve takto vopred podpísaného alebo odchylne od dohodnutého rozsahu diela, nie je objednávateľ povinný zhotoviteľovi zaplatiť. Tieto naviac práce je zhotoviteľ povinný odstrániť v dohodnutej, inak troj (3) dňovej lehote po tom ako objednávateľ zhotoviteľa o ich odstránenie požiada. Po márnom uplynutí tejto lehoty je objednávateľ oprávnený tieto naviac práce odstrániť sám alebo dať odstrániť tretej osobe a to na náklady zhotoviteľa, pričom tieto náklady je v zmysle podmienok tejto zmluvy zhotoviteľ povinný uhradiť na základe faktúry objednávateľa. Ak takéto naviac práce objednávateľ dodatočne písomne uzná vo forme dodatku k tejto zmluve, vznikne zhotoviteľovi nárok na odplatu za ich vykonanie vo výške dohodnutej v dodatku k tejto zmluve, ktorý zmluvné strany na úrovni štatutárnych orgánov podpíšu. Zhotoviteľ sa zaväzuje pri oceňovaní naviac prác použiť rovnakú metodiku a jednotkové ceny tak, ako ich použil pri spracovaní svojej ponuky a svojho rozpočtu, ktorí tvorí prílohu č. 3 tejto zmluvy, pričom v každom prípade nemôžu zmluvné strany porušiť pravidlá verejného obstarávania a výsledky realizovaného verejného obstarávania.

Ceny za naviac práce sa oceňujú nasledovne:

1. V prípade naviac prác, ktoré sú ocenené a uvedené v rozpočte, bude zhotoviteľ fakturovať objednávateľovi naviac práce podľa jednotkovej ceny, ktorá zodpovedá cene uvedenej v ocenenom rozpočte;
2. V prípade naviac prác, ktoré nie sú ocenené a uvedené v rozpočte, bude zhotoviteľ fakturovať cenu podľa smerných cien, ktoré boli použité pri oceňovaní rozpočtu na základe ktorého bola predložená cenová ponuka zhotoviteľa do verejného obstarávania, pričom smerné ceny vzídu z priameho rokovacieho konania, ktoré je upravené v zákone č. 343/2015 Z. z. o verejnom obstarávaní a o zmene a doplnení niektorých zákonov﻿ v aktuálnom znení ku dňu vyhlásenia priameho rokovacieho konania.

Potrebu vykonať naviac práce a ich finančné ohodnotenie v zmysle tohto odseku článku zmluvy môže oznámiť zhotoviteľ objednávateľovi písomným zápisom v stavebnom denníku. Naviac práce je oprávnený požadovať aj objednávateľ od zhotoviteľa rovnako na základe zápisu v stavebnom denníku. K ich realizácii zhotoviteľ pristúpi bezodkladne po podpísaní dodatku k tejto zmluve oboma zmluvnými stranami.

Objednávateľ je oprávnený tiež jednostranne na základe vlastného rozhodnutia rozhodnúť o zmene niektorých prác a dodávok, ktoré sú súčasťou rozsahu diela podľa tejto zmluvy alebo zmeniť materiály uvedené v rozpočte stavby materiálmi napr. kvalitnejšími, ak to považuje za nevyhnutné a primerané, za podmienky, že tieto zlepšia technické parametre predmetu realizácie a boli odsúhlasené projektantom alebo stavebným dozorom. Pri oceňovaní týchto prác, dodávok a materiálov budú zmluvné strany postupovať obdobne, ako pri oceňovaní naviac prác a podľa odseku 2.3 tohto článku zmluvy.

Pokiaľ však projektant alebo stavebný dozor (ďalej aj „odborný technický dozor“ v príslušnom gramatickom tvare) nariadi zmeny, ktorých dôvodom bolo porušenie zmluvy zhotoviteľom alebo osobami, za ktoré je zhotoviteľ zodpovedný, vykoná zhotoviteľ nariadené práce na vlastné náklady.

2.3 Zmeny prác a dodávok, resp. zmeny materiálov upravia zmluvné strany vo forme písomného dodatku k tejto zmluve. V takomto prípade sa môže znížiť resp. zvýšiť zmluvná cena diela o cenu týchto zmenených prác a dodávok, resp. zmenených materiálov, bližšie špecifikovaných v rozpočte (príloha č. 3 tejto zmluvy). V zmysle dohody zmluvných strán nevzniká zhotoviteľovi z titulu využitia práva objednávateľa (zmena prác, resp. zmena materiálov) žiadny peňažný nárok alebo kompenzácia a to ani titulom náhrady škody, ušlého zisku, úrokov z omeškania, či zmluvných pokút. Odborný technický dozor objednávateľa je v mene objednávateľa oprávnený nariadiť zhotoviteľovi zmeny prác a dodávok, materiálov, ktoré upravia zmluvné strany vo forme písomného dodatku k tejto zmluve.

2.4 Zhotoviteľ sa zaväzuje zhotoviť pre objednávateľa dielo s odbornou starostlivosťou podľa podmienok dohodnutých v tejto zmluve, na svoje náklady, vo vlastnom mene, na svoje nebezpečenstvo, riadne, včas, bez vád a nedorobkov, a odovzdať zhotovené dielo objednávateľovi v zodpovedajúcej kvalite a prevedení.

2.5 Zhotoviteľ je tiež povinný zabezpečiť na vlastné náklady dokumentácie pre realizáciu stavby, prípadne inú potrebnú dielenskú a výrobnú dokumentáciu a to podľa požiadaviek uvedených v projektovej dokumentácii a až po jej odsúhlasení odborným technickým dozorom objednávateľa zabezpečí kompletnú realizáciu diela podľa podmienok tejto zmluvy.

2.6 Objednávateľ sa zaväzuje dielo zhotovené v súlade s touto zmluvou prevziať a zaplatiť za dielo dohodnutú cenu podľa podmienok dohodnutých v tejto zmluve.

2.7 Dielo zhotoviteľ vykoná v súlade so svojou predloženou ponukou, podľa Opisu predmetu zákazky, vrátane všetkých jeho príloh, uvedeného v prílohe č. 1 tejto zmluvy, podľa projektovej dokumentácie vrátane všetkých jej príloh, uvedenej v prílohe č. 2 tejto zmluvy, podľa rozpočtu vrátane všetkých jeho príloh, uvedeného v prílohe č. 3 tejto zmluvy, podľa odsúhlasenej dokumentácie pre realizáciu stavby, prípadne inej odsúhlasenej dielenskej a výrobnej dokumentácie, podľa pokynov objednávateľa a odborného technického dozoru, podľa podmienok tejto zmluvy, v súlade s technologickými postupmi prác zhotoviteľa písomne odsúhlasenými objednávateľom alebo stavebným dozorom, v súlade s kontrolným a skúšobným plánom zhotoviteľa odsúhlaseným objednávateľom alebo stavebným dozorom, v súlade s požiadavkami vyplývajúcimi zo stavebných a iných povolení orgánov verejnej správy týkajúcich sa diela (najmä v súlade so stavebným povolením a ďalšími povoleniami a rozhodnutiami týkajúcimi sa predmetu zmluvy vydanými do dňa podpísania tejto zmluvy, ako aj vydanými po podpise tejto zmluvy, za účelom získania kolaudačného rozhodnutia pre túto stavbu), v súlade s platnými technickými normami, platnými všeobecne záväznými právnymi predpismi, ako i s požiarnymi a bezpečnostnými predpismi. Zhotoviteľ zabezpečí revízne správy v tých prípadoch, kde to vyžaduje vyhláška Ministerstva práce, sociálnych vecí a rodiny č. 508/2009 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov.

2.8 Zhotoviteľ potvrdzuje, že sa v plnom rozsahu oboznámil s rozsahom a povahou diela, sú mu známe technické, kvalitatívne a všetky iné podmienky potrebné k riadnej realizácii diela a disponuje takými kapacitami a odbornými znalosťami, ktoré sú potrebné na kvalitné a riadne vykonanie diela. Zhotoviteľ súčasne potvrdzuje, že pri podpise tejto zmluvy od objednávateľa vo fotokópii prevzal stavebné povolenie, ak je ku dňu podpisu tejto zmluvy vydané a právoplatné, a ktoré je potrebné pre vykonanie diela vrátane všetkých ďalších potrebných dokladov nevyhnutných k realizácii diela.

2.9 Zhotoviteľ potvrdzuje, že sa v plnom rozsahu oboznámil aj s miestom vykonávania diela (povahou a stavom staveniska, jeho príjazdovými, dopravnými a skladovacími možnosťami) a prehlasuje, že podmienky, ktoré mu vytvoril objednávateľ nebránia jeho povinnosti vykonať dielo riadne a včas. Miestom vykonávania diela je katastrálne územie Devínska Nová Ves, obec: BA - m.č. Devínska Nová Ves, okres Bratislava IV.

2.10 Zhotoviteľ potvrdzuje, že projektovú dokumentáciu riadne skontroloval a posúdil, a že je možné na základe tejto projektovej dokumentácie riadne a včas vykonať dielo a to za cenu dohodnutú v tejto zmluve.

2.11 Zmluvné strany uzatvárajú zmluvu v súlade s postupom zadávania podlimitných zákaziek bez využitia elektronického trhoviska podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Článok III.**

**TERMÍNY PLENENIA PREDMETU ZMLUVY**

3.1 Zhotoviteľ sa zaväzuje, že dielo vykoná riadne a včas v týchto termínoch:

Začatie vykonávania diela zhotoviteľom: Odovzdaním staveniska na základe preberacieho protokolu. Pozvánka na preberacie konanie bude vystavená zo strany objednávateľa a preberacie konanie sa uskutoční do piatich pracovných dní odo dňa doručenia pozvánky na odovzdanie staveniska zhotoviteľovi.

Ukončenie vykonávania diela zhotoviteľom: najneskôr do 12 mesiacov odo dňa podpisu tejto zmluvy.

3.2 Postupové (priebežné) termíny vykonávania diela zmluvné strany určia po vzájomnom prerokovaní v harmonograme postupu prác pred podpisom tejto zmluvy, pričom tento harmonogram postupu prác sa stane prílohou č. 4 tejto zmluvy. K postupovým termínom vykonávania diela bude v harmonograme postupu prác priradený zoznam vykonávaných objektov (častí) stavby s uvedením ich zmluvnej ceny (ďalej aj „finančný objem plnenia“), ktoré je zhotoviteľ povinný vykonať k príslušnému postupovému termínu vykonávania diela.

3.3 Nepredloženie harmonogramu postupu prác ku dňu podpisu zmluvy sa posudzuje ako podstatné porušenie povinností zhotoviteľa (za neposkytnutie súčinnosti úspešného uchádzača) s následným postupom v zmysle zákona č. 343/2015 Z .z. o verejnom obstarávaní a o zmene a doplnení niektorých zákonov v znení neskorších predpisov.

3.4 Zhotoviteľ je povinný bez meškania informovať objednávateľa o vzniku akejkoľvek udalosti, ktorá bráni alebo sťažuje včasné alebo riadne vykonanie diela, a môže spôsobiť omeškanie zhotoviteľa s plnením termínov uvedených v odseku 3.1. tohto článku zmluvy.

**Článok IV.**

**ZMLUVNÁ CENA**

4.1 Celková cena za kompletné vykonanie diela podľa tejto zmluvy je stanovená ako výsledok verejného obstarávania: „REKONŠTRUKCIA BUDOVY KLUBU DÔCHODCOV“ a to dohodou zmluvných strán v zmysle zákona č. 18/1996 Z. z. o cenách v znení neskorších predpisov vo výške:

Zmluvná cena bez DPH: € DPH 20%: € Zmluvná cena celkom vrátane DPH: €

4.2 Zmluvná cena za dielo je uvedená s 20% daňou z pridanej hodnoty (ďalej aj „DPH“). Pokiaľ dôjde k zmene sadzby DPH, zmluvná cena za dielo bude upravená vo forme dodatku k tejto zmluve.

4.3 K zmluve je priložená príloha č. 3 – rozpočet, ktorá tvorí jej neoddeliteľnú súčasť. Príloha č. 3 je ocenený výkaz výmer vo všetkých položkách pre jednotlivé stavebné objekty (časti) stavby jednotlivo.

4.5 Zmluvná cena za dielo bola dohodnutá ako **maximálna** a je možné ju prekročiť len za podmienok stanovených v tejto zmluve (napr. naviac práce, zmena prác, dodávok a materiálov). Zmluvná cena pokrýva všetky zmluvné záväzky zmluvných strán. Práce, ktoré zhotoviteľ nevykoná, vykoná bez príkazu objednávateľa alebo odchylne od dojednaných zmluvných podmienok, objednávateľ neuhradí.

4.6 V zmluvnej cene za dielo podľa odseku 4.1 tohto článku zmluvy sú obsiahnuté aj náklady na vybudovanie, prevádzku, údržbu a vypratanie zariadenia staveniska zhotoviteľa, ako i všetky správy, skúšky, atesty, certifikáty a pod.

**Článok V.**

**PLATOBNÉ PODMIENKY**

5.1 Fakturácia a platenie prác a dodávok budú v zmysle dohody zmluvných strán vykonávané pozadu, formou faktúr vystavených na základe zhotoviteľom predložených, objednávateľom a stavebným dozorom potvrdených súpisov skutočne vykonaných prác. Objednávateľ a stavebný dozor súpis skutočne vykonaných prác odsúhlasí alebo k nemu uvedie svoje výhrady najneskoršie do piatich (5) pracovných dní od predloženia tohto súpisu skutočne vykonaných prác. V prípade, ak objednávateľ k súpisu skutočne vykonaných prác predloženému zhotoviteľom uvedie v lehote uvedenej v predchádzajúcej vete svoje výhrady a zhotoviteľ predloží objednávateľovi opravený súpis skutočne vykonaných prác, objednávateľ tento opravený súpis skutočne vykonaných prác odsúhlasí alebo k nemu uvedie svoje výhrady najneskoršie do dvoch (2) pracovných dní od predloženia tohto opraveného súpisu skutočne vykonaných prác. Súpis skutočne vykonaných prác podpisuje objednávateľ, stavebný dozor a zhotoviteľ. V zmysle tejto zmluvy sú platby objednávateľa za čiastkové plnenia prác a dodávok vykonávané na základe vystavenej faktúry tak, že zhotoviteľ môže vystaviť faktúru až na základe objednávateľom potvrdeného súpisu skutočne vykonaných prác za uplynuté obdobie k poslednému dňu v kalendárnom mesiaci. Fakturované obdobie skutočne vykonaných prác nesmie byť kratšie ako jeden kalendárny mesiac.

5.2 Zhotoviteľ je povinný svoje práce vyúčtovať objednávateľovi overiteľným spôsobom. Vykonané naviac práce, zmeny prác a dodávok, zmeny materiálov, ktoré pôvodne neboli zahrnuté v rozpočte, budú fakturované osobitne po ich predchádzajúcom vecnom, cenovom a termínovom odsúhlasení a zdôvodnení zmluvnými stranami. Zmeny a doplnky, resp. nové a zmenené položky je potrebné vo faktúre uviesť samostatne a oddelene.

5.3 Lehota splatnosti faktúr je do 30 dní od ich doručenia objednávateľovi.

5.4 Faktúry je zhotoviteľ povinný predkladať objednávateľovi v štyroch originálnych vyhotoveniach. Každá faktúra musí mať minimálne nasledujúce náležitosti:

- obchodné meno, sídlo, IČO, DIČ alebo IČ DPH zhotoviteľa a objednávateľa,

- označenie registra, ktorý zhotoviteľa a objednávateľa zapísal do registra a číslo zápisu,

- číslo faktúry,

- označenie zmluvy,

- označenie diela,

- dátum vyhotovenia a dátumu splatnosti faktúry,

- dátum zdaniteľného plnenia,

- názov, množstvo a rozsah plnenia,

- označenie peňažného ústavu a číslo účtu, na ktorý sa má platiť,

- fakturovanú cenu bez dane, sadzba dane, výška dane, fakturovanú cenu s daňou,

- odtlačok pečiatky a podpis oprávnenej osoby zmluvnej strany.

Prílohou faktúry je spravidla – krycí list faktúry, súpis skutočne vykonaných prác a rekapitulácia. Súpis skutočne vykonaných prác bude vyhotovený podľa odsekov 5.1 a 5.2 tohto článku zmluvy. Súpis skutočne vykonaných prác bude vyhotovený v súlade s rozpočtom, ktorý je prílohou č. 3 tejto zmluvy a bude obsahovať názvy objektov (častí), položiek, jednotkové ceny, množstvá, sumy zrealizovaných položiek. Súpis skutočne vykonaných prác bude vytváraný priamo z oceneného výkazu výmer, ktorý je súčasťou tejto zmluvy, pričom položky, ktoré majú byť súčasťou faktúry, budú mať vyplnené políčka týkajúce sa množstva a pri položkách, ktoré nie sú predmetom faktúry, bude uvedený nulový údaj. Kumulatívne súpisy skutočne vykonaných prác s ocenením podľa rozpočtu bude zhotoviteľ vytvárať objednávateľovi len pre účely sledovania čerpania rozpočtu objednávateľa.

Ak faktúra nebude obsahovať vyššie uvedené náležitosti alebo k nej nebudú priložené príslušné doklady, alebo nie je vystavená v súlade so všeobecne záväznými právnymi predpismi, nie je objednávateľ povinný ju uhradiť a je oprávnený vrátiť faktúru zhotoviteľovi na prepracovanie. Lehota splatnosti faktúry začína plynúť dňom doručenia faktúry obsahujúcej všetky náležitosti a prílohy objednávateľovi.

5.5 Po vystavení záverečnej faktúry nie je zhotoviteľ oprávnený vystaviť objednávateľovi žiadnu ďalšiu faktúru, ktorou by fakturoval cenu prác a dodávok vykonaných na diele pred odovzdaním diela objednávateľovi. Uhradením záverečnej faktúry objednávateľom zhotoviteľovi sa považujú všetky nároky zhotoviteľa na zaplatenie ceny za práce a dodávky vykonané na diele do jeho odovzdania objednávateľovi za uspokojené.

5.6 Zhotoviteľ je povinný poskytnúť objednávateľovi ku dňu odovzdania staveniska záruku – Performance bond (výkonnostnú záruku) na zabezpečenie akéhokoľvek peňažného záväzku zhotoviteľa, ktorý mu vznikne voči objednávateľovi na základe zákona alebo tejto zmluvy v súvislosti s vykonávaním diela uvedeného v tejto zmluve a to vo výške desať (10) % z ceny diela bez DPH. Zhotoviteľ môže poskytnúť záruku – Performance bond (výkonnostnú záruku) formou prevodu finančných prostriedkov na účet objednávateľa uvedený v záhlaví tejto zmluvy alebo formou bankovej záruky, ktorá musí byť vystavená do riadneho odovzdania diela podľa článku VI. tejto zmluvy alebo do predloženia bankovej záruky – Waranty bond podľa odseku 5.8 tohto článku zmluvy zhotoviteľom objednávateľovi, a to podľa toho, ktorá skutočnosť nastane neskôr. V prípade, že zhotoviteľ nezloží záruku na účet objednávateľa uvedený v záhlaví tejto zmluvy, zhotoviteľ sa zaväzuje v bankovej záruke dodržať tieto podmienky:

5.6.1 banková záruka slúži na zabezpečenie akéhokoľvek peňažného záväzku zhotoviteľa, ktorý mu vznikne voči objednávateľovi na základe zákona alebo tejto zmluvy v súvislosti s vykonávaním diela uvedeného v tejto zmluve;

5.6.2 banková záruka je neodvolateľná a banka z nej poskytne plnenie na prvú výzvu objednávateľa;

5.6.3 banka poskytne objednávateľovi plnenie z bankovej záruky po tom, ako jej je predložená výzva objednávateľa adresovaná banke na plnenie z bankovej záruky a list objednávateľa adresovaný zhotoviteľovi, v ktorom objednávateľ upozorňuje zhotoviteľa na nesplnenie alebo neplnenie povinností zhotoviteľa splniť peňažný záväzok voči objednávateľovi, ktorý mu vznikol podľa zákona alebo tejto zmluvy, a zhotoviteľ preukázateľne neodstráni v stanovenej lehote objednávateľom neplnenie povinností, alebo svoje nedostatky pri plnení.

Performance bond (výkonnostná záruka) alebo jej nespotrebovaná časť bude zhotoviteľovi vrátená alebo uvoľnená do 7 pracovných dní od doručenia výzvy zhotoviteľa na vrátenie výkonnostnej záruky alebo jej nespotrebovanej časti, najskôr však od riadneho odovzdania diela podľa článku VI. tejto zmluvy v prípade, že objednávateľovi nevznikol peňažný záväzok voči objednávateľovi podľa zákona alebo tejto zmluvy.

5.7 Záruka – Performance bond slúži na krytie všetkých finančných nárokov objednávateľa podľa zákona alebo majúcich pôvod v tejto Zmluve, s ktorými je zhotoviteľ v omeškaní alebo na krytie ktorých udelil zhotoviteľ súhlas v tejto Zmluve. Zhotoviteľ k použitiu záruky – Performance bond na tento účel udeľuje objednávateľovi výslovný súhlas.

5.8 Záruku - Performacne bond nahradí zhotoviteľ po odovzdaní diela podľa článku VI. tejto zmluvy zárukou - Waranty bond (garančná záruka) vo výške päť (5) % z ceny diela bez DPH, ktorá bude slúžiť na zabezpečenie akéhokoľvek peňažného záväzku zhotoviteľa, ktorý mu vznikne voči objednávateľovi na základe zákona alebo tejto zmluvy v súvislosti s realizáciou diela uvedeného v tejto zmluve. Zhotoviteľ môže poskytnúť záruku – Waranty bond (garančná záruka) formou prevodu finančných prostriedkov na účet objednávateľa uvedený v záhlaví tejto zmluvy alebo formou bankovej záruky. Nepredloženie záruky - Waranty bond (garančná záruka) zo strany zhotoviteľa je dôvodom na neprebratie diela zo strany objednávateľa a na neuhradenie záverečnej faktúry objednávateľom. Záruka - Waranty bond nezanikne skôr ako uplynie 60 mesiacov od podpísania preberacieho protokolu celého diela. V prípade, že zhotoviteľ nezloží záruku na účet objednávateľa uvedený v záhlaví tejto zmluvy, zhotoviteľ sa zaväzuje v bankovej záruke dodržať tieto podmienky:

5.8.1 banková záruka slúži na zabezpečenie akéhokoľvek peňažného záväzku zhotoviteľa, ktorý mu vznikne voči objednávateľovi na základe zákona alebo tejto zmluvy v súvislosti s vykonávaním diela uvedeného v tejto zmluve;

5.8.2 banková záruka je neodvolateľná a banka z nej poskytne plnenie na prvú výzvu objednávateľa;

5.8.3 banka poskytne objednávateľovi plnenie z bankovej záruky po tom, ako jej je predložená výzva objednávateľa adresovaná banke na plnenie z bankovej záruky a list objednávateľa adresovaný zhotoviteľovi, v ktorom objednávateľ upozorňuje zhotoviteľa na nesplnenie alebo neplnenie povinností zhotoviteľa splniť peňažný záväzok voči objednávateľovi, ktorý mu vznikol podľa zákona alebo tejto zmluvy, a zhotoviteľ preukázateľne neodstráni v stanovenej lehote objednávateľom neplnenie povinností, alebo svoje nedostatky pri plnení.

Waranty bond (garančná záruka) alebo jej nespotrebovaná časť bude vrátená alebo uvoľnená do 15 pracovných dní od doručenia výzvy zhotoviteľa na vrátenie výkonnostnej záruky alebo jej nespotrebovanej časti, najskôr však po uplynutí 60 mesiacov od podpísania preberacieho protokolu celého diela v prípade, že objednávateľovi nevznikol peňažný záväzok voči objednávateľovi podľa zákona alebo tejto zmluvy.

5.9 Záruka – Warranty bond slúži na krytie všetkých finančných nárokov objednávateľa podľa zákona alebo majúcich pôvod v tejto Zmluve, s ktorými je zhotoviteľ v omeškaní alebo na krytie ktorých udelil zhotoviteľ súhlas v tejto Zmluve. Zhotoviteľ k použitiu záruky – Warranty bond na tento účel udeľuje objednávateľovi výslovný súhlas.

5.10 Nepredloženie záruky ku dňu odovzdania staveniska sa posudzuje ako podstatné porušenie povinností zhotoviteľa.

5.11 Zhotoviteľ je povinný zaplatiť zmluvnú cenu jednotlivých plnení, ktoré mu objednávateľ podľa tejto zmluvy poskytne alebo namiesto neho na náklady zhotoviteľa vykoná (napr. článok II, odsek 2.2, článok VI, odsek 6.19 a 6.35, článok 7, odsek 7.5 tejto zmluvy) na základe faktúry objednávateľa, ktorej splatnosť je sedem (7) dní od jej vystavenia objednávateľom. Zmluvné strany sa dohodli, že zmluvné pokuty sa nefakturujú, postačuje výzva objednávateľa alebo zhotoviteľa.

5.12 Objednávateľ je oprávnený započítať si akúkoľvek svoju splatnú alebo nesplatnú pohľadávku, ktorú má voči zhotoviteľovi. Zápočet pohľadávok môže objednávateľ uplatniť aj pri úhrade faktúry zhotoviteľa.

5.13 Zmluvné strany sa dohodli v rozsahu v akom to všeobecne záväzné právne predpisy pripúšťajú, že vylučujú právo zhotoviteľa započítať akúkoľvek jeho pohľadávku voči objednávateľovi oproti akejkoľvek pohľadávke objednávateľa.

5.14 Zhotoviteľ podpisom tejto zmluvy výslovne prehlasuje, že:

5.14.1 do zmluvnej ceny diela zodpovedne a úplne zahrnul všetky nevyhnutné opatrenia pre splnenie všeobecne záväzných predpisov, noriem, opatrení a úradných podmienok a podmienok stavebných povolení (medzi iným ochrana proti hluku a prašnosti po dobu odstraňovania stavby, čistenie komunikácií znečistených stavbou po dobu stavby, atď.);

5.12.2 pri zostavovaní svojej cenovej ponuky kalkuloval s tým, že počas doby vykonávania diela nie je povolená žiadna zmena zmluvných cien, okrem prípadov uvedených v tejto zmluve;

5.14.3 do zmluvnej ceny diela zodpovedne zahrnul všetky výdavky, potrebné pre úplné, riadne a odborné vykonanie diela poprípade, ktoré je potrebné pre zaistenie dodávok so zvláštnym zreteľom na výkony a výdaje, ktoré je pri vykonávaní odborných prác obvykle treba vykonať;

5.14.4 u všetkých položiek platí zásada, že sa rozumejú vrátane všetkých bezprostredne súvisiacich výkonov a činností, a že v nich sú zahrnuté všetky prípadne potrebné pomocné, montážne, spojovacie, kompletačné a iné materiály;

5.14.5 mu je známe, že dielenskú dokumentáciu, vykonávací resp. realizačný projekt si v prípade potreby obstará na vlastné náklady a ich poskytnutie sa nepovažuje za poskytnutie súčinnosti objednávateľa;

5.14.6 zaväzuje sa vykonať všetky práce a dodávky v súlade s rozpočtom, ktorý tvorí prílohu č. 3 tejto zmluvy, a ktorý je pre zmluvné strany záväzný.

5.15 Zmluvné strany sa dohodli, že v prípade, ak bude zhotoviteľ zverejnený v príslušnom zozname osôb (tzv. zoznam platiteľov dane z pridanej hodnoty, u ktorých nastali dôvody na zrušenie registrácie v zmysle § 81 odseku 4, písm. b) zákona č. 222/2004 Z. z. o dani z pridanej hodnoty v znení neskorších predpisov (ďalej ako „zákon o DPH“)) vedenom Finančným riaditeľstvom Slovenskej republiky, je objednávateľ oprávnený v deň zverejnenia zhotoviteľa v takomto zozname zadržať sumu vo výške zodpovedajúcej DPH z nezaplatených faktúr. Takto zadržaná suma bude buď na výzvu príslušného daňového úradu uhradená v zmysle § 69b zákona o DPH alebo bude zhotoviteľovi uvoľnená najneskôr deň nasledujúci po dni (i) predloženia originálu písomného potvrdenia príslušného daňového úradu, že zhotoviteľ ako daňový subjekt nemá nedoplatok na DPH, pričom takéto potvrdenie nesmie byť staršie ako tri dni a (ii) preukázania skutočnosti, že zhotoviteľ nie je uvedený v zozname platiteľov dane z pridanej hodnoty, u ktorých nastali dôvody na zrušenie v zmysle § 81 odseku 4, písm. b) zákona o DPH.

**Článok VI.**

**ZÁKLADNÉ PODMIENKY ZHOTOVENIA DIELA**

6.1 Zastupovaním zmluvných strán počas zhotovovanie diela sú v rozsahu uvedenom v tejto zmluve poverení títo zástupcovia zmluvných strán:

Ing. Katarína Macáková, ako odborný technický zástupca (za objednávateľa), tel.: 02/60 20 14 34

..., ako vedúci stavby a ako zodpovedný pracovník a zástupca zhotoviteľa tel.: ...

Odborný technický dozor stavby ako zástupca objednávateľa môže poveriť svojim zastupovaním ďalších úsekových odborných technických dozorov objednávateľa, ktorí pôsobia na stavbe, pričom túto skutočnosť si zmluvné strany písomne oznámia.

6.2 Zhotoviteľ poverí riadením prác na diele pracovníkov spĺňajúcich odbornú spôsobilosť v zmysle zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov. Zhotoviteľ sa zaväzuje vykonávať všetky práce na stavenisku prostredníctvom osôb s potrebnou kvalifikáciou a náležite poučených a používať na stavenisku výlučne technické zariadenia, ktoré zodpovedajú požiadavkám na technickú spôsobilosť používania vrátane vykonania potrebných odborných skúšok, ak sa pre prevádzku daného zariadenia vyžadujú. Stroje a zariadenia, ktoré sú v nevyhovujúcom technickom stave (napr. budú znečistené od mazacích tukov a oleja), alebo k ním chýbajú platné doklady o ich technickom stave, vykonaných odborných prehliadkach a odborných skúškach podľa platných všeobecne záväzných právnych predpisov a technických noriem, nesmie zhotoviteľ používať pri prácach podľa tejto zmluvy ani ich vnášať do priestoru staveniska a je povinný ich na základe pokynu objednávateľa bezodkladne odstrániť zo staveniska. Objednávateľ je oprávnený označiť všetky stroje a zariadenia zhotoviteľa určené na použitie pri prácach podľa tejto zmluvy, ktoré objednávateľ povolí používať pri realizácii diela v zmysle ustanovenia tohto odseku článku zmluvy, dostatočne viditeľným označením nevyhnutným na dostatočnú identifikáciu týchto strojov a zariadení. Zhotoviteľ je povinný strpieť označenie a je povinný počas celej realizácie diela udržiavať tieto v čistote a dobrom stave tak, aby boli dostatočne viditeľné a čitateľné.

6.3 Zhotoviteľ sa zaväzuje, že všetky osoby, ktoré budú poverené plnením tejto zmluvy zo strany zhotoviteľa alebo jeho subdodávateľa, budú osoby, ktoré nevykonávajú nelegálnu prácu v zmysle ust. § 2 ods. 1 zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „Zákon o nelegálnej práci“) ani prácu špecifikovanú ako nelegálne zamestnávanie v zmysle ust. § 2 ods. 2 a 3 Zákona o nelegálnej práci a teda, že zhotoviteľ žiadnym spôsobom neporuší zákaz nelegálnej práce a nelegálneho zamestnávania podľa ust. § 3 ods. 1 až 3 Zákona o nelegálnej práci. Porušenie povinností zhotoviteľa uvedených v tomto odseku zmluvy sa považuje za podstatné porušenie zmluvných povinností.

6.4 Zhotoviteľ sa zaväzuje, že v prípade, ak objednávateľovi bude zo strany kontrolného orgánu uložená pokuta podľa ust. § 7b ods. 7 až 10 Zákona o nelegálnej práci za porušenie povinnosti podľa ust. § 7b ods. 5 Zákona o nelegálnej práci v súvislosti s uzatvorením a plnením tejto zmluvy so zhotoviteľom a/alebo porušením zmluvnej povinnosti podľa odseku 6.3 tohto článku zmluvy, uhradí objednávateľovi sumu rovnajúcu sa výške pokuty právoplatne uloženej objednávateľovi zo strany kontrolného orgánu podľa ust. § 7b ods. 7 až 10 Zákona o nelegálnej práci za porušenie ust. § 7b ods. 5 Zákona o nelegálnej práci. Zhotoviteľ sa zaväzuje sumu podľa predchádzajúcej vety uhradiť objednávateľovi bezodkladne po doručení výzvy objednávateľa zhotoviteľovi spolu s právoplatným rozhodnutím kontrolného orgánu o uložení pokuty. Riadnym splnením povinnosti zhotoviteľa podľa tohto bodu nie je dotknutý nárok objednávateľa na náhradu škody voči zhotoviteľovi.

6.5 Zhotoviteľ je povinný pred začatím vykonávania diela predložiť objednávateľovi na schválenie plán staveniska.

6.6 Objednávateľ je povinný na písomnú žiadosť zhotoviteľa alebo zhotoviteľom určenému subdodávateľovi umožniť na stavenisku vybudovať uzamykateľný sklad o výmere minimálne 10 m2, pričom takýto sklad nesmie obmedzovať riadne vykonávanie stavby. Ako súčasť staveniska je objednávateľ povinný vytvoriť vedeniu stavby vhodné materiálne podmienky potrebné pre riadny výkon stavebného dozoru a pre konanie kontrolných dní stavby.

6.7 Zhotoviteľ zabezpečí na svoje náklady dopravu a skladovanie strojov, zariadení alebo konštrukcií, montážneho materiálu, všetkých stavebných hmôt a dielcov, materiálov a výrobkov a ich presun zo skladu na stavenisko.

6.8 V zmluvnej cene za dielo sú obsiahnuté aj všetky náklady spojené s vybudovaním, prevádzkou, údržbou a vyprataním staveniska zhotoviteľom.

6.9 Zhotoviteľ je povinný na základe poskytnutých podkladov od objednávateľa na svoje vlastné náklady vytýčiť bez zbytočného odkladu po prevzatí staveniska všetky podzemné a nadzemné vedenia a inžinierske siete na stavenisku a stanoviť výškové body nevyhnutné pre vykonávanie diela.

6.10 Súčasne s prevzatím staveniska zhotoviteľ zabezpečí na svoje vlastné náklady zriadenie ciest na príchod a príjazd na stavenisko, ak je to potrebné mimo existujúcich komunikácií.

6.11 Ak je to potrebné, zhotoviteľ zabezpečí na svoje náklady oplotenie, stráženie a osvetlenie staveniska.

6.12 Ak v súvislosti so začatím prác na stavenisku bude potrebné umiestniť alebo premiestniť dopravné značky podľa všeobecne záväzných právnych predpisov o pozemných komunikáciách, obstará a uhradí tieto práce zhotoviteľ. Umiestňovanie a udržiavanie dopravných značiek v súvislosti s realizáciou diela obstará a uhradí zhotoviteľ.

6.13 Všetky plochy a objekty zariadení staveniska je zhotoviteľ povinný umiestniť na určenom pozemku objednávateľom. Povolenie na dočasné užívanie verejných a iných plôch a na rozkopávky obstará a poplatky za ne znáša zhotoviteľ. Poplatky a prípadné pokuty za dlhší ako dohodnutý čas užívania uhrádza zhotoviteľ za dobu, po ktorú je v omeškaní.

6.14 Prevádzkové, sociálne, prípadne aj výrobné zariadenia staveniska si zabezpečuje zhotoviteľ v súlade s projektovou dokumentáciou. Náklady na projekt, vybudovanie, prevádzkovanie, údržbu, likvidáciu a vypratanie zariadenia staveniska sú súčasťou zmluvnej ceny za dielo podľa tejto zmluvy.

6.15 Zhotoviteľ je povinný pri vykonávaní diela používať výlučne nový a bezchybný materiál, zodpovedajúci slovenským všeobecne záväzným právnym i technickým normám a ostatným platným predpisom platným v Slovenskej republike prípadne normám stanoveným v projektovej dokumentácii objednávateľa, ktorú poskytne zhotoviteľovi.

6.16 Zhotoviteľ je povinný pred vykonaním diela skontrolovať materiál a dodávky iných subdodávateľov a preskúšať jeho resp. ich úplnosť, vlastnosti a použiteľnosť. Za prípadné nedostatky týchto materiálov a dodávok v celom rozsahu zodpovedá zhotoviteľ.

6.17 Zhotoviteľ je povinný ku dňu podpisu tejto zmluvy určiť pre vykonanie diela zodpovedného vedúceho stavby (odsek 6.1 tohto článku zmluvy).

6.18 Zhotoviteľ na vlastné náklady zabezpečí samostatné meranie elektrickej energie a vody pre stavebné účely.

6.19 Zhotoviteľ je povinný udržiavať na prevzatom stavenisku poriadok, čistotu a bez zbytočného odkladu odstraňovať odpady a nečistoty, ktoré vznikli pri vykonávaní jeho prác na vlastné náklady. Pokiaľ tak neurobí ani v dodatočnej lehote určenej zástupcom objednávateľa, vykoná ich objednávateľ na náklady zhotoviteľa, ktoré je následne zhotoviteľ povinný uhradiť objednávateľovi na základe faktúry. Za stavenisko sa na účely tejto zmluvy považuje tá časť staveniska a objektu stavby, na ktorej zhotoviteľ realizuje dielo. Zhotoviteľ zodpovedá za čistotu komunikácií, po ktorých dováža a odváža materiál, mechanizmy, suť a iný odpad. Prípadné škody z porušenia týchto povinností uhradí zhotoviteľ objednávateľovi a uspokojí aj nároky tretích osôb. Náklady na úhradu spotrebovaných energií hradí zhotoviteľ a to na základe skutočnej spotreby.

6.20 Práce na pracovisku začínajú a končia na základe pracovného času určeného zhotoviteľom, pričom tento sa zaväzuje rozvrhnúť pracovný čas svojich zamestnancov príp. subdodávateľov tak, aby dodržal termín ukončenia vykonávania diela v zmysle článku III., odseku 3.1 tejto zmluvy. Za pracovníkov zhotoviteľa sa na účely tejto zmluvy považujú i tretie osoby, ktoré nie sú zamestnancami zhotoviteľa a zhotoviteľ ich použije na vykonávanie diela.

6.21 Zhotoviteľ môže na stavbe nasadiť len pracovníkov, ktorí majú požadovanú kvalifikáciu, ktorí vykonávajú potrebné úlohy podľa zmluvne dohodnutých podmienok a v primeranom čase a sú dostatočne vybavení vhodnými bezporuchovými prístrojmi a ochrannými pracovnými prostriedkami v zmysle vyhlášky Ministerstva práce, sociálnych vecí a rodiny Slovenskej republiky č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení niektorých predpisov.

6.22 Zhotoviteľ je povinný dodržiavať opatrenia na ochrany majetku objednávateľa a tretích osôb. Zhotoviteľ zabezpečí pri plnení predmetu zmluvy odborné vedenie stavby podľa § 45 odseku 1, písm. b) zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, vlastný dozor nad bezpečnosťou práce v zmysle zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a vyhlášky č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci a prácach s nimi súvisiacich a podrobnosti o odbornej spôsobilosti na výkon niektorých činností v znení niektorých predpisov a prevezme zodpovednosť za bezpečnosť práce na stavenisku.

6.23 Zhotoviteľ v plnom rozsahu zodpovedá za požiarnu ochranu diela a bezpečnosť pri práci a bezpečnosť technických zariadení pri realizácii stavebných prác v súlade s ustanoveniami príslušných všeobecne záväzných právnych predpisov, najmä vyhlášky č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci a prácach s nimi súvisiacich a podrobnosti o odbornej spôsobilosti na výkon niektorých činností v znení niektorých predpisov, vyhlášky č. 94/2004 Z. z., ktorou sa ustanovujú technické požiadavky na protipožiarnu bezpečnosť pri výstavbe a pri užívaní stavieb v znení neskorších predpisov a zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov. Zhotoviteľ môže použiť iba materiály, ktoré spĺňajú podmienky a požiadavky uvedené v zákone č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov. Zhotoviteľ je povinný vykonávať školenie svojich pracovníkov na zaistenie bezpečnosti a ochrany zdravia pri práci a požiarnej ochrany, preverovať ich znalosti a sústavne zabezpečovať kontrolu ich dodržiavania. Ďalšie povinnosti pracovníkov zhotoviteľa v oblasti bezpečnosti a ochrany zdravia pri práci a požiarnej ochrany, pravidiel pohybu po stavenisku a ochrany majetku na stavenisku budú vyšpecifikované v zápise o odovzdaní a prevzatí staveniska. V záujme bezpečnosti a ochrany zdravia pri práci je zhotoviteľ povinný dodržiavať všeobecne záväzné právne predpisy na zaistenie bezpečnosti a ochrany zdravia pri práci a požiarnej ochrany, vybaviť svojich pracovníkov osobnými ochrannými pracovnými prostriedkami, dodržiavať zásady bezpečného správania sa na stavenisku a určené pracovné postupy, zabezpečiť, aby jeho pracovníci nepožívali alkoholické nápoje a iné omamné látky v pracovnom čase a nenastupovali pod ich vplyvom do práce, oznamovali svojmu nadriadenému nedostatky a závady, ktoré by mohli ohroziť bezpečnosť alebo zdravie pri práci a podľa svojich možností zúčastňovali sa na ich odstraňovaní, a konali tak, aby svojou činnosťou neohrozovali ostatných účastníkov na stavbe. V celom priestore staveniska ako i v objektoch platí zákaz požívania alkoholických nápojov a iných omamných látok.

6.24 Zhotoviteľ je povinný viesť odo dňa prevzatia staveniska, o prácach, a o dodávkach, ktoré vykonáva, stavebný denník a montážny denník. Do staveného denníka a montážneho denníka sa zapisujú všetky rozhodujúce skutočnosti týkajúce sa vykonávaného diela. Zodpovedný zástupca zhotoviteľa je povinný predkladať zástupcovi objednávateľa denný záznam najneskôr do piatich (5) pracovných dní od vyhotovenia záznamu v stavebnom denníku alebo v montážnom denníku. Stavebný denník a montážny denník sa vedie do doby odovzdania a prevzatia diela a uchováva sa minimálne do doby uplynutia lehoty na uplatnenie práv zo zodpovednosti za vady, resp. zo záruky. V priebehu pracovného času musí byť stavebný denník a montážny denník na stavbe trvalo prístupný. Zápisy v stavebnom denníku alebo v montážnom denníku sa nepovažujú za zmenu zmluvy, ale slúžia ako podklad pre vyhotovenie dodatkov ku zmluve.

6.25 Zhotoviteľ je povinný zúčastňovať sa koordinačných porád zvolaných objednávateľom. Objednávateľ zvolá koordinačnú poradu ústne alebo písomnou formou aspoň dva (2) dni vopred. Pokiaľ sa zhotoviteľ z vážnych dôvodov nemôže dostaviť, zaistí si náhradu alebo aspoň jeden deň pred termínom konania koordinačnej porady doručí objednávateľovi písomné ospravedlnenie.

6.26 Zhotoviteľ bez zbytočného odkladu písomne upozorní objednávateľa na nevhodné pokyny, ktoré mu objednávateľ dal na vyhotovenie diela. V prípade prerušenia prác z tohto dôvodu (pokiaľ je toto prerušenie oprávnené), nie je zhotoviteľ v omeškaní.

6.27 Na stavenisko môžu vstupovať iba poverení pracovníci zhotoviteľa alebo objednávateľa.

6.28 Zhotoviteľ sa zaväzuje, že písomne vyzve objednávateľa tri (3) pracovné dni vopred k obhliadke, kontrole a prevzatiu tých častí diela, ktoré objednávateľ alebo jeho odborný technický dozor počas vykonávania diela určí zápisom v stavebnom denníku. Zhotoviteľ je povinný vždy vyzvať objednávateľa aj prostredníctvom zápisu v stavebnom denníku na preverenie prác, ktoré budú ďalším postupom prác zakryté alebo sa stanú neprístupnými, a to aspoň tri (3) pracovné dni vopred. Ak zhotoviteľ nesplní uvedenú povinnosť, je povinný umožniť objednávateľovi vykonanie dodatočnej kontroly a znášať náklady s tým spojené. Ak sa na preverenie prác objednávateľ nedostaví v lehote troch (3) pracovných dní, hoci bol na to riadne vyzvaný, je povinný uhradiť náklady dodatočného odkrytia, ak takéto odkrytie vyžaduje a nezistí závady na vykonaných prácach.

6.29 Zhotoviteľ sa zaväzuje najmenej desať (10) pracovných dní pred odovzdaním diela vyzvať objednávateľa na jeho prevzatie, a to zápisom do stavebného denníka a písomným oznámením, že celé dielo je pripravené k odovzdaniu. Súčasne s výzvou na prevzatie diela doručí zhotoviteľ objednávateľovi v dvoch (2) vyhotoveniach všetky doklady preukazujúce úspešné vykonanie všetkých skúšok predpísaných osobitnými všeobecne záväznými právnymi predpismi a projektovou dokumentáciou, vrátane atestov výrobkov a zariadení, potvrdených záručných listov a prevádzkových predpisov na obsluhu diela alebo jeho častí, ktoré má alebo by vzhľadom na stav rozostavanosti diela mal mať ku dňu vystavenia výzvy na prevzatie diela k dispozícii.

6.30 Dielo je riadne vykonané po nadobudnutí právoplatnosti kolaudačného rozhodnutia celej stavby a súčasne až úspešným vykonaním všetkých skúšok predpísaných všeobecne záväznými právnymi predpismi, platnými technickými normami a projektovou dokumentáciou a predložením dokladov o týchto skúškach objednávateľovi. Zhotoviteľ sa zaväzuje písomne vyzvať objednávateľa aspoň desať (10) pracovných dní vopred k účasti na skúškach diela alebo jeho časti, pričom účasť zhotoviteľa na týchto skúškach je povinná. Zhotoviteľ je povinný viesť podrobný technický záznam o vykonaných skúškach a odovzdať ich zápisnične objednávateľovi.

6.31 Objednávateľ nie je povinný prevziať dielo alebo jeho časť, ak nie je riadne vykonané, najmä ak v čase, kedy má dôjsť k odovzdaniu a prevzatiu diela alebo jeho časti, vykazuje niektorú z vád uvedených v odseku 6.32 a 6.33 tohto článku zmluvy, a to do konca, aj keď by bolo vydané právoplatné kolaudačné rozhodnutia celej stavby.

6.32 Vadou sa rozumie odchýlka v kvalite, rozsahu alebo parametroch diela stanovených Opisom predmetu zákazky, projektovou dokumentáciou, rozpočtom, touto zmluvou, všeobecne záväznými právnymi predpismi alebo technickými normami.

6.33 Nedorobkom sa rozumie nedokončená práca oproti Opisu predmetu zákazky a/alebo projektovej dokumentácii. Na účely uplatňovania nárokov zo záruky za dielo a zmluvných pokút sa nedorobky považujú za vady diela.

6.34 O odovzdaní a prevzatí diela sú zmluvné strany povinné spísať protokol aspoň v štyroch vyhotoveniach, ktorý podpíšu oprávnené osoby zmluvných strán, ktoré sa preberacieho konania zúčastnili. Protokol o odovzdaní a prevzatí diela okrem základných údajov o diele bude obsahovať aj:

- zhodnotenie akosti vykonaných prác,

- súpis zistených vád a nedorobkov,

- dohodu o lehotách na odstránenie vád a nedorobkov,

- údaje o dĺžke záručnej doby poskytnutej výrobcom prvkov a technologických zariadení,

- súpis odovzdaných dokladov,

- dátum, mená a podpisy oprávnených zástupcov zmluvných strán.

Zhotoviteľ je povinný pri odovzdaní diela odovzdať objednávateľovi dve vyhotovenia projektovej dokumentácie so zakreslením všetkých zmien podľa skutočného stavu, porealizačné geodetické zameranie objektov (geometrický plán) pre zápis do katastra nehnuteľností a porealizačné geodetické zameranie rozvodov inžinierskych sietí, zoznam zariadení (vybavenie) spolu s certifikátmi o kvalite platnými v Slovenskej republike a návodmi na použitie, doklady a atesty od zabudovaných materiálov a technologických zariadení, certifikáty výrobkov, ktoré podliehajú certifikačnej povinnosti, certifikáty o kvalite použitých materiálov a konštrukcií, vyhlásenia o zhode konštrukčných materiálov, potvrdené záručné listy, doklady o vykonaní predpísaných skúšok diela alebo jeho častí, revízne správy, prevádzkové predpisy na obsluhu diela, manuál užívania stavby alebo jeho častí a ďalšie doklady, ktoré sa vzťahujú na dielo alebo jeho časť podľa príslušných všeobecne záväzných právnych predpisov a technických noriem.

6.35 Zhotoviteľ je povinný odstrániť vady, ktoré boli zistené pri preberacom konaní a sú uvedené v protokole o odovzdaní a prevzatí diela, a to v lehote dohodnutej písomne s objednávateľom, inak v lehote primeranej rozsahu a povahe týchto vád. V prípade, že zhotoviteľ nezačne práce na odstraňovaní týchto vád alebo ich včas neodstráni, je objednávateľ oprávnený objednať si ich odstránenie u tretej osoby na náklady zhotoviteľa, ktoré je následne zhotoviteľ povinný uhradiť objednávateľovi na základe faktúry.

6.36 Zhotoviteľ nie je oprávnený bez predchádzajúceho písomného súhlasu objednávateľa poveriť vykonávaním diela alebo jeho časti tretiu osobu.

6.37 Zhotoviteľ je povinný pri odovzdaní diela usporiadať svoje stroje, výrobné zariadenia, zvyšný materiál a odpad na stavenisku tak, aby mohol objednávateľ dielo riadne prevziať. Stavenisko je zhotoviteľ povinný úplne vypratať do dvoch (2) pracovných dní odo dňa protokolárneho odovzdania diela okrem zariadení nutných na odstránenie vád a nedorobkov.

6.38 Objednávateľ je oprávnený písomným oznámením doručeným zhotoviteľovi zastaviť vykonávanie diela podľa tejto zmluvy. Doručením oznámenia o zastavení vykonávania diela je zhotoviteľ povinný zastaviť akékoľvek práce na vykonávaní diela s výnimkou prác, ktoré objednávateľ uvedie v oznámení o zastavení vykonávania diela a prác, ktoré sú nevyhnutné na odvrátenie škôd hroziacich objednávateľovi. Objednávateľ nezodpovedá za škody vzniknuté zhotoviteľovi v dôsledku zastavenia vykonávania diela. Objednávateľ je povinný vznik dôvodu na zastavenie vykonávania diela zhotoviteľovi uviesť v oznámení.

6.39 Zhotoviteľ prehlasuje, že si je vedomý, že súčasťou diela je aj dočasné dopravné značenie, porealizačné geodetické zameranie a projekt skutočného vyhotovenia, ktoré sú už zahnuté v zmluvnej cene diela podľa článku IV, odseku 4.1 tejto zmluvy.

6.40 Zhotoviteľ prehlasuje, že si je vedomý a súhlasí s oprávneniami Hlavného mesta Slovenskej republiky Bratislavy so sídlom Primaciálne nám. 1, 814 99 Bratislava, Slovenská republika, IČO: 00 603 481 (ďalej len „Hlavné mesto“) na ktoré sa objednávateľ zaviazal v zmysle prílohy č. 2 Zmluvy o spolupráci č. .... zo dňa .... uzavretej podľa ust. § 20 a 20a zákona č. 369/1990 Zb. o obecnom zriadení medzi objednávateľom a Hlavným mestom (ďalej len „Zmluva o spolupráci“). Zhotoviteľ je povinný poskytnúť všetku potrebnú súčinnosť pri plnení povinností, ktoré vznikli objednávateľovi voči Hlavnému mestu na základe prílohy č. 2 Zmluvy o spolupráci. Zmluva o spolupráci tvorí prílohu č. 10 tejto zmluvy.

**Článok VII.**

**ZÁRUČNÁ DOBA – ZODPOVEDNOSŤ ZA VADY**

7.1 Zhotoviteľ poskytuje na dielo záruku. Zhotoviteľ zodpovedá za to, že zhotovené dielo bude mať počas celej záručnej doby vlastnosti dohodnuté touto zmluvou a bude vyhovovať požiadavkám všeobecne záväzných platných technických noriem a všeobecne záväzných právnych predpisov a bude spôsobilé na účel, na ktorý je určené. Zhotoviteľ zodpovedá za vady, ktoré má dielo v čase jeho odovzdania objednávateľovi, a za vady, ktoré vznikli počas záručnej doby.

7.2 Záručná doba začína plynúť odo dňa nadobudnutia právoplatnosti kolaudačného rozhodnutia celej stavby. Záručná doba sa končí uplynutím 60 mesiacov odo dňa nadobudnutia právoplatnosti kolaudačného rozhodnutia celej stavby. Pri výrobkoch, zabudovaných materiáloch, prvkoch a technologických zariadeniach sa končí záručná doba uplynutím doby zhodnej s dĺžkou záručnej doby poskytovanej výrobcom, minimálne však 24 mesiacov plynúcej odo dňa nadobudnutia právoplatnosti kolaudačného rozhodnutia celej stavby. Údaje o dĺžke záručnej doby poskytnutej výrobcom výrobkov, zabudovaných materiálov, prvkov a technologických zariadení budú súčasťou dokladovej časti protokolu o odovzdaní a prevzatí diela. Záručná doba sa predlžuje (t.j. vyššie uvedený termín jej ukončenia sa odďaľuje) o dobu, v ktorej objednávateľ nemohol pre vady, za ktoré zodpovedá zhotoviteľ, riadne užívať celú stavbu alebo jej časť zodpovedajúcu dielu podľa tejto zmluvy.

7.3 Zhotoviteľ nezodpovedá za vady diela, ktoré boli spôsobené použitím podkladov poskytnutých objednávateľom a zhotoviteľ ani pri vynaložení všetkej odbornej starostlivosti nemohol zistiť ich nevhodnosť alebo na ňu písomne upozornil objednávateľa a ten na ich použití trval.

7.4 Zmluvné strany si budú oznamovať vady písomne. Zhotoviteľ sa zaväzuje začať s odstraňovaním prípadných vád predmetu plnenia bez zbytočného odkladu po doručení oznámenia vady objednávateľom, pri vadách ohrozujúcich prevádzku stavby alebo vyvolávajúcich nebezpečenstvo vzniku bezprostrednej škody do dvadsaťštyri (24) hodín od doručenia oznámenia vady objednávateľom. Zhotoviteľ sa zaväzuje odstrániť vadu v čo najkratšom technicky možnom čase, vždy však najneskôr do troch (3) dní od doručenia oznámenia vady objednávateľom pokiaľ sa nedohodol s povereným zástupcom objednávateľa inak. Pri vadách diela uvedených v protokole o odovzdaní a prevzatí diela sa za doručenie oznámenia vady zhotoviteľovi považuje podpísanie tohto protokolu oboma zmluvnými stranami.

7.5 Ak zhotoviteľ vadu včas neodstráni, je objednávateľ oprávnený žiadať dodanie náhradného predmetu plnenia, alebo je oprávnený odstúpiť od zmluvy alebo zabezpečiť odstránenie vady na náklady zhotoviteľa treťou osobou, prípadne sám túto vadu odstrániť na náklady zhotoviteľa, ktoré je následne zhotoviteľ povinný uhradiť objednávateľovi na základe faktúry. Ak objednávateľ zvolí nárok na dodanie náhradného predmetu plnenia, je zhotoviteľ povinný ho dodať do piatich (5) dní od uplatnenia nároku, ak sa nedohodli so zástupcom objednávateľa inak.

7.6 Rovnaké práva ako práva uvedené v odseku 7.5 tohto článku zmluvy má objednávateľ i v prípade ak je vada diela neodstrániteľná.

**Článok VIII.**

**zmluvné pokuty**

8.1 Ak zhotoviteľ nevykoná dielo včas, má objednávateľ právo na zaplatenie zmluvnej pokuty vo výške 0,05 % z celkovej ceny diela vrátane DPH za každý začatý deň omeškania. Zhotoviteľ má povinnosť túto zmluvnú pokutu uhradiť.

8.2 V prípade omeškania objednávateľa s úhradou riadne vystavenej faktúry zhotoviteľa má zhotoviteľ nárok na úrok z omeškania vo výške 0,05% z dlžnej sumy za každý deň omeškania. Objednávateľ má povinnosť tento úrok z omeškania uhradiť.

8.3 Ak zhotoviteľ nedodrží ktorýkoľvek z postupových termínov realizácie diela uvedených v harmonograme postupu prác, ktorý sa stane prílohou č. 5 zmluvy, má objednávateľ nárok na zmluvnú pokutu vo výške 0,1 % z ceny materiálov, prác a výkonov (finančný objem plnenia), ktoré ma zhotoviteľ v zmysle uvedeného harmonogramu postupu prác zrealizovať k zmeškanému postupovému termínu realizácie diela, a to za každý deň omeškania. Zhotoviteľ má povinnosť túto zmluvnú pokutu uhradiť.

8.4 Ak zhotoviteľ nezačne odstraňovať objednávateľom oznámenú vadu včas, má objednávateľ nárok na zaplatenie zmluvnej pokuty vo výške 66,- EUR za každú vadu a každý začatý deň omeškania až do dňa, kedy zhotoviteľ pristúpi k odstraňovaniu vady. Zhotoviteľ má povinnosť túto zmluvnú pokutu uhradiť.

8.5 Ak zhotoviteľ neodstráni vadu včas, má objednávateľ nárok na zaplatenie zmluvnej pokuty vo výške 66,- EUR za každú vadu a každý začatý deň omeškania až do dňa, kedy zhotoviteľ pristúpi k odstraňovaniu vady. Zhotoviteľ má povinnosť túto pokutu uhradiť.

8.6 Ak zhotoviteľ, resp. pracovníci zhotoviteľa, porušia ktorúkoľvek povinnosť uvedenú v článku VI., odseku 6.23 tejto zmluvy alebo vo všeobecne záväznom právnom predpise na zaistenia bezpečnosti a ochrany zdravia pri práci a požiarnej ochrany alebo v ostatných právnych predpisoch a pokynoch na zaistenie bezpečnosti a ochrany zdravia pri práci a požiarnej ochrany alebo v zápise o odovzdaní a prevzatí staveniska, ak ide o povinnosť smerujúcu k zaisteniu bezpečnosti a ochrany zdravia pri práci a požiarnej ochrane, napriek tomu, že bol zástupcom objednávateľa písomne (osobitným listom alebo zápisom v stavebnom denníku) upozornený na predchádzajúce porušenie tej istej povinnosti, má objednávateľ nárok na zaplatenie zmluvnej pokuty vo výške 850,- EUR za každé preukázateľné porušenie ktorejkoľvek povinnosti uvedenej v článku VI., ods. 6.23 tejto zmluvy zhotoviteľom resp. pracovníkmi zhotoviteľa. Zhotoviteľ má povinnosť túto pokutu uhradiť.

8.7 Ak zhotoviteľ, resp. pracovníci zhotoviteľa bude realizovať dielo bez použitia predpísaných osobných ochranných pracovných prostriedkov (ako sú pracovná obuv, pracovný odev, ochranná prilba, pracovné rukavice, ochranné okuliare, štíty a pod. ) má objednávateľ právo na zaplatenie zmluvnej pokuty zhotoviteľom vo výške 33,- EUR za každú nepoužitú osobnú a ochrannú pracovnú pomôcku u jedného pracovníka zhotoviteľa. Zhotoviteľ má povinnosť túto pokutu uhradiť.

8.8 Ak objednávateľ zistí, že pracovníci zhotoviteľa vykonávajú práce na realizácii diela alebo sa pohybujú po stavenisku pod vplyvom alkoholu alebo iných omamných a psychotropných látok, má objednávateľ právo na zaplatenie zmluvnej pokuty vo výške 330,- EUR za každé preukázateľne zistené použitie alkoholu alebo inej omamnej alebo psychotropnej látky u jedného pracovníka zhotoviteľa. Zhotoviteľ má povinnosť túto pokutu uhradiť. Osoba, ktorá vykonáva práce na realizácii diela pod vplyvom alkoholu alebo iných omamných a psychotropných látok, musí bezodkladne opustiť stavenisko a objekt stavby, pričom zástupca objednávateľa je oprávnený vykázať ju zo staveniska a objektu stavby.

8.9 Ak zhotoviteľ, resp. pracovníci zhotoviteľa porušia ktorúkoľvek povinnosť uvedenú v článku IV., odseku 6.3 tejto zmluvy, má objednávateľ nárok na zaplatenie zmluvnej pokuty vo výške 1 000,- EUR za každé preukázateľné porušenie ktorejkoľvek povinnosti uvedenej v článku IV., odseku 6.3 tejto zmluvy zhotoviteľom, resp. pracovníkmi zhotoviteľa (tzn. vrátane subdodávateľov). Zhotoviteľ má túto pokutu uhradiť.

8.10 Ak zhotoviteľ nevyprace stavenisko v lehote uvedenej v článku VI., odseku 6.37 tejto zmluvy, má objednávateľ právo na zaplatenie zmluvnej pokuty zhotoviteľom vo výške 100,- EUR za každý deň omeškania s vyprataním staveniska. Zhotoviteľ má povinnosť túto pokutu uhradiť.

8.11 Ak zhotoviteľ nebude udržiavať zmluvu o poistení zodpovednosti za škodu uvedenú v článku XII., odseku 12.1 tejto zmluvy v platnosti po celý čas vykonávania diela až do vydania právoplatného kolaudačného rozhodnutia o povolení užívania stavby, má objednávateľ právo na zaplatenie zmluvnej pokuty vo výške 30 % zo sumy ceny diela bez DPH.

8.12 Nárokom na zaplatenie zmluvnej pokuty nie je dotknutý nárok oprávnenej strany na náhradu škody spôsobenej porušením povinnosti zabezpečenej zmluvnou pokutou, a to ani škody obsahujúcej výšku zmluvnej pokuty.

**Článok IX.**

**PRECHOD VLASTNÍCKEHO PRÁVA A NEBEZPEČENSTVO ŠKODY**

9.1 Vlastníkom zhotovovaného diela je objednávateľ.

9.2 Nebezpečenstvo škody na diele znáša zhotoviteľ až do odovzdania diela objednávateľovi.

9.3 Zhotoviteľ zodpovedá za škodu, ktorá vznikne objednávateľovi alebo tretej osobe v dôsledku porušenia jeho povinností vyplývajúcich z tejto zmluvy a všeobecne záväzných právnych predpisov.

9.4 Zhotoviteľ sa zaväzuje, že uhradí objednávateľovi v plnej výške škodu, ktorá vznikne objednávateľovi v dôsledku prípadného omeškania dokončenia diela nedodržaním termínu ukončenia stavby zo strany zhotoviteľa s výnimkou omeškania vplyvom živelnej udalosti. Objednávateľ je oprávnený využiť na pokrytie takto vzniknutej škody v prípade jej neuhradenia zhotoviteľom na základe prvej výzvy objednávateľa aj záruku zriadenú zhotoviteľom podľa článku V., odseku 5.6 tejto zmluvy.

**Článok X.**

**odstúpenie od zmluvy**

10.1 Odstúpením od zmluvy zanikajú všetky práva a povinnosti zmluvných strán zo zmluvy okrem práv na náhradu spôsobenej škody, ušlého zisku, zmluvnej pokuty, práv na dovtedy uplatnené resp. zákonné sankcie, práv a povinností vyplývajúcich z ustanovení tejto zmluvy a všeobecne záväzných právnych predpisov o poskytovaní záruky a zodpovednosti za vady za časť diela, ktorá bola do odstúpenia vykonaná, a iných práv a povinností, ktoré podľa dohody zmluvných strán alebo podľa ich povahy majú trvať aj po zániku zmluvy odstúpením.

10.2 Zmluvné strany sú oprávnené odstúpiť od tejto zmluvy z dôvodov a spôsobom uvedeným v zákone a v tejto zmluve.

10.3 Za podstatné porušenie zmluvy (zmluvnej povinnosti) na strane zhotoviteľa sa považuje najmä:

a) ak zhotoviteľ bez riadneho dôvodu odmietne prevziať stavenisko,

b) ak bude zhotoviteľ z dôvodov spočívajúcich na jeho strane v omeškaní s plnením ktoréhokoľvek termínu uvedeného v článku III., odseku 3.1 tejto zmluvy,

c) ak bude zhotoviteľ z dôvodov spočívajúcich na jeho strane v omeškaní s plnením ktoréhokoľvek postupového termínu vykonávania diela uvedeného v harmonograme postupu prác, ktorý tvorí prílohu č. 5 tejto zmluvy, o viac ako desať (10) dní,

d) ak zhotoviteľ nevykoná k príslušnému postupovému termínu vykonávania diela uvedenému v harmonograme postupu prác viac ako 80% príslušného finančného objemu plnenia,

e) ak bude zhotoviteľ z dôvodov spočívajúcich na jeho strane v omeškaní s plnením akéhokoľvek iného čiastkového termínu vykonávania prác, ktorý si zmluvné strany dohodnú (napr. zápisom v stavebnom denníku), a napriek výzve zástupcu objednávateľa (uvedenej napr. v stavebnom denníku) nevykoná príslušné práce v primeranej náhradnej lehote určenej zástupcom objednávateľa (uvedenom napr., v stavebnom denníku),

f) ak zhotoviteľ nezačne stavebné práce v lehote uvedenej v článku III., odseku 3.1 tejto zmluvy,

g) ak zhotoviteľ, resp. pracovníci zhotoviteľa, porušil ktorúkoľvek povinnosť uvedenú v článku VI., odseku 6.23 tejto zmluvy napriek tomu, že bol zástupcom objednávateľa písomne (osobitným listom alebo zápisom v stavebnom denníku) upozornený na predchádzajúce porušenie niektorej z povinností uvedených v článku VI., odseku 6.23 tejto zmluvy,

h) ak zhotoviteľ vykonáva dielo v rozpore s ustanovením článku II., odsek 2.7 tejto zmluvy a napriek výzve zástupcu objednávateľa (uvedenej napr. v stavebnom denníku) nevykoná nápravu,

i) ak zhotoviteľ neodovzdá včas objednávateľovi technologické postupy vykonávania prác podľa článku VI., odseku 6.2 tejto zmluvy,

j) ak zhotoviteľ včas neodstráni objednávateľom oznámenú vadu,

k) ak objednávateľom oznámená vada je neodstrániteľná,

l) ak objednávateľ nepreukáže udržiavanie poistenia v platnosti po celý čas vykonávania diela až do vydania právoplatného kolaudačného rozhodnutia o povolení užívania stavby v zmysle článku XII., odseku 12.1 tejto zmluvy,

m) ak voči zhotoviteľovi začalo konkurzné konanie, vstúpil do likvidácie, či reštrukturalizácie,

n) ak zhotoviteľ v dôsledku svojej platobnej neschopnosti zastaví platby poddodávateľom alebo subdodávateľom.

10.4 Objednávateľ môže odstúpiť od zmluvy ako pri podstatnom porušení zmluvy v prípade, ak zhotoviteľ v dôsledku svojej platobnej neschopnosti zastaví svoje platby svojim poddodávateľom alebo subdodávateľom, alebo je v konkurznom konaní, alebo je v likvidácii, alebo je zrejmé, že zhotoviteľ nebude schopný zrealizovať dielo včas a riadne.

10.5 Za podstatné porušenie zmluvy (zmluvnej povinnosti) na strane objednávateľa sa považuje omeškanie objednávateľa s úhradou faktúry riadne vystavenej v súlade s ustanovením článku V. odseku 5.4 tejto zmluvy dlhšie ako 30 dní, pričom toto ustanovenie sa neuplatňuje v prípade článku V., odseku 5.13 tejto zmluvy.

10.6 Objednávateľ môže odstúpiť od zmluvy a to bez akýchkoľvek sankcií zo strany zhotoviteľa v prípade, kedy ešte nedošlo k plneniu zo zmluvy medzi objednávateľom a zhotoviteľom alebo do momentu, kým ešte nebolo vydané právoplatné stavebné povolenie na predmet zmluvy.

10.7 Pri podstatnom porušení zmluvy môžu zmluvné strany odstúpiť od zmluvy do štyridsaťpäť (45) dní odo dňa, kedy sa o porušení zmluvy dozvedeli. Inak môžu odstúpiť od zmluvy z toho istého dôvodu iba ako pri nepodstatnom porušení zmluvy.

10.8 V prípade odstúpenia od zmluvy sa na určenie zmluvnej ceny dovtedy vykonaných prác, výkonov a použitých materiálov použijú primerane ustanovenia tejto zmluvy o zmluvnej cene diela s prihliadnutím na prípadné nároky z vád diela, nezaplatené sankcie a iné pohľadávky vzniknuté zo zmluvy. Ak dôjde k odstúpeniu od zmluvy z dôvodu na strane zhotoviteľa, má objednávateľ nárok na náhradu nevyhnutných nákladov, ktoré mu vznikli s obstaraním nového zhotoviteľa, ktorý dielo zrealizuje. V záujme zabezpečenia pokračovania prác na predmete zmluvy je zhotoviteľ povinný na žiadosť objednávateľa previesť bez zbytočného odkladu na objednávateľa vlastnícke alebo iné právo k vybudovaným zariadeniam, lešeniam a inému vybaveniu, ktoré sa už nachádzajú na pracovisku, ako i k dodaným hmotám a stavebným dielcom, a to za obvyklú cenu primeranú opotrebovaniu a stavu týchto vecí.

10.9 V prípade odstúpenia od zmluvy z dôvodu porušenia povinnosti zhotoviteľa má objednávateľ nárok na náhradu škody spôsobenú omeškaním vykonávania diela oproti termínu ukončenia vykonania diela uvedeného v tejto zmluve.

10.10 Odstúpenie od zmluvy musí byť oznámené písomne. V odstúpení musí byť uvedený dôvod, pre ktorý zmluvná strana od zmluvy odstupuje.

**Článok XI.**

**ostatné ustanovenia**

11.1 V prípade vzniku škody porušením povinností vyplývajúcich z tejto zmluvy ktorejkoľvek zmluvnej strane, má poškodená strana nárok na náhradu vzniknutej škody vrátane ušlého zisku.

11.2 Zhotoviteľ nie je oprávnený bez predchádzajúceho písomného súhlasu objednávateľa postúpiť tretej osobe akúkoľvek pohľadávku, ktorá mu voči objednávateľovi vznikla alebo vznikne na základe tejto zmluvy, alebo na základe ustanovení zákona upravujúcich práva a povinnosti zmluvných strán súvisiacich s vykonávaním diela podľa tejto zmluvy.

11.3 Zhotoviteľ nesmie dielo ako celok odovzdať na zhotovenie inému subjektu. Časť diela môže zhotoviteľ odovzdať na zhotovenie svojmu subdodávateľovi uvedenému v zozname subdodávateľov, ktorého aktuálne znenie ku dňu podpisu zmluvy predložil objednávateľovi v rámci súčinnosti na podpis tejto zmluvy a ktorý tvorí Prílohu č. 5 tejto zmluvy.

11.4 Zhotoviteľ garantuje spôsobilosť subdodávateľov pre plnenie predmetu zmluvy.

11.5 Zhotoviteľ zodpovedá za celé a riadne plnenie zmluvy počas celého trvania zmluvného vzťahu s objednávateľom a to bez ohľadu na to, či zhotoviteľ použil subdodávky alebo nie, v akom rozsahu a za akých podmienok. Objednávateľ nenesie akúkoľvek zodpovednosť voči subdodávateľom zhotoviteľa.

11.6 Zhotoviteľ je povinný oznámiť objednávateľovi akúkoľvek zmenu údajov o subdodávateľovi, najneskôr do piatich (5) pracovných dní odo dňa, kedy táto skutočnosť nastala.

11.7 Zhotoviteľ má právo na zmenu subdodávateľa, alebo na doplnenie nového subdodávateľa vo vzťahu k plneniu, ktorého sa táto zmluva týka.

11.8 Zhotoviteľ je povinný objednávateľovi najneskôr tri (3) pracovné dni pred zmenou subdodávateľa, predložiť písomné oznámenie o zmene subdodávateľa, ktoré bude obsahovať minimálne: podiel zákazky, ktorý má uchádzač v úmysle zadať subdodávateľovi, konkrétnu časť dodávky, ktorú má subdodávateľ dodať, identifikačné údaje navrhovaného subdodávateľa vrátane údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný subdodávateľ spĺňa podmienky účasti týkajúce sa osobného postavenia podľa § 32 ods. 1 zákona o verejnom obstarávaní a neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní.

11.9 Ak navrhovaný subdodávateľ nespĺňa podmienky účasti osobného postavenia podľa § 32 ods. 1 zákona o verejnom obstarávaní alebo existujú u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, objednávateľ písomne požiada zhotoviteľa o jeho nahradenie. Zhotoviteľ doručí návrh nového subdodávateľa do piatich (5) pracovných dní odo dňa doručenia žiadosti podľa prvej vety, ak objednávateľ neurčil dlhšiu lehotu.

11.10 Porušenie povinností zhotoviteľa uvedených v tomto článku zmluvy sa považuje za podstatné porušenie zmluvných povinností.

11.11 V prípade, ak zhotoviteľ preukazoval splnenie podmienok účasti podľa § 33 odseku 1 a § 34 odseku 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov inou osobou, zhotoviteľ sa zaväzuje predmet zmluvy splniť len sám alebo prostredníctvom takejto osoby.

**Článok XII.**

**záverečné ustanovenia**

12.1 Zhotoviteľ predloží objednávateľovi pri preberaní staveniska zmluvu o poistení zodpovednosti za škodu na poistnú sumu minimálne vo výške zmluvnej ceny za dielo s DPH v zmysle tejto zmluvy a to za účelom krytia prípadných škôd spôsobených pri realizácii diela. Zhotoviteľ je povinný udržiavať poistenie v platnosti po celý čas vykonávania diela až do vydania právoplatného kolaudačného rozhodnutia o povolení užívania stavby.

12.2 Na vzťahy medzi zmluvnými stranami vyplývajúce z tejto zmluvy, ale ňou výslovne neupravené sa vzťahujú príslušné ustanovenia Obchodného zákonníka.

12.3 Zmeny a doplnky obsahu zmluvy možno uskutočniť len písomne po predchádzajúcej dohode oboch zmluvných strán, inak je zmena či doplnenie zmluvy neplatné.

12.4 Táto zmluva je uzavretá jej podpisom oboma zmluvnými stranami, stáva sa platnou dňom podpisu oboma zmluvnými stranami a účinnou v deň nasledujúci po dni jej zverejnenia na webovom sídle objednávateľa podľa § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 5a ods. 6 a 9 zákona č. 211/2000 Z.z. o slobodnom prístupe k informáciám v znení neskorších predpisov.

12.5 Zmluvné strany vyhlasujú, že zmluvu si riadne prečítali, jej obsahu porozumeli a na znak súhlasu ju podpisujú.

12.6 Zmluva je vyhotovená v piatich rovnopisoch, dva pre zhotoviteľa a tri pre objednávateľa.

12.7 Zmluvné strany vyhlasujú, že sú si vedomé všetkých následkov vyplývajúcich z tejto zmluvy, že sú oprávnené s predmetom zmluvy nakladať, ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto zmluvu. V prípade, že taká okolnosť existuje zodpovedajú za škodu, ktorá vznikne účastníkovi tejto zmluvy na základe tohto vyhlásenia.

12.8 Všetky písomné doklady týkajúce sa vzťahov z tejto zmluvy, jej zmeny alebo zániku, zasiela jedna zmluvná strana na adresu druhej zmluvnej strany, ktorá je uvedená pri označení zmluvnej strany v úvode tejto zmluvy. Ak dôjde k zmene tejto adresy, je povinná zmluvná strana, u ktorej k zmene došlo, písomne oznámiť zmenu adresy druhej zmluvnej strane do pätnásť (15) dní od vtedy ako k nej došlo, pričom na oznámení zmeny adresy musí byť podpis úradne osvedčený, inak platí, že zmena nenastala. V prípade, ak sa písomnosť vráti nedoručená platí, že účinky doručenia nastali tretím dňom po jej odoslaní.

12.9 V prípade, ak je niektoré ustanovenie zmluvy alebo sa z akéhokoľvek dôvodu stane neplatné, neúčinné alebo nevynútiteľné (obsolentné), nemá a ani nebude to mať za následok neplatnosť, neúčinnosť alebo nevynútiteľnosť ostatných ustanovení zmluvy. Zmluvné strany sú povinné v dobrej viere, rešpektujúc zásady poctivých dobrých mravov rokovať tak, aby bolo neplatné neúčinné alebo nevynútiteľné ustanovenie písomne nahradený iným ustanovím , ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel zmluvy musí byť zachovaný. Do doby, pokiaľ takáto dohoda nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia zmluvy a ak také ustanovenia nie sú, potom sa použijú ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.

12.10 Ak v tejto zmluve nie je výslovne dohodnuté inak, doručením akýchkoľvek písomností na základe tejto zmluvy alebo v súvislosti s touto zmluvou medzi zmluvnými stranami (ďalej len „korešpondencia“) sa rozumie doručenie písomnosti doporučene poštou s doručenkou, doručenie kuriérom alebo osobné doručenie príslušnej zmluvnej strane na adresu zmluvnej strany uvedenej v záhlaví zmluvy. Za deň doručenia písomnosti sa pokladá aj deň, v ktorý zmluvná strana, ktorá je adresátom, odoprie doručovanú písomnosť prevziať, alebo v ktorý márne uplynie dvojtýždňová úložná doba pre vyzdvihnutie si zásielky na pošte, doručovanej poštou zmluvnej strane, alebo v ktorý je na zásielke, doručovanej poštou zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu. Bežná komunikácia zmluvných strán v súvislosti s touto zmluvou môže byť uskutočňovaná aj faxom alebo elektronicky, pričom táto forma komunikácie sa nevzťahuje na právne úkony uskutočňované zmluvnými stranami v súvislosti s touto zmluvou.

12.11 Prílohou tejto zmluvy sú alebo sa postupne stanú nasledovné prílohy:

|  |  |
| --- | --- |
| Príloha č. 1 | Opis predmetu zákazky |
| Príloha č. 2 | Projektová dokumentácia |
| Príloha č. 3 | Rozpočet (Ponuka zhotoviteľa) |
| Príloha č. 4 | Harmonogram postupu prác |
| Príloha č. 5 | Zoznam subdodávateľov a podzhotoviteľov |
| Príloha č. 6 | Výpis z obchodného registra zhotoviteľa a overenie IČ pre DPH – kópia |
| Príloha č. 7 | Súťažné podklady |
| Príloha č. 8  Príloha č. 9 | Vysvetlenia súťažných podkladov a iných dokumentov poskytnutých objednávateľom vo verejnom obstarávaní  Certifikáty |
| Príloha č. 10 | Zmluva o spolupráci |

|  |  |
| --- | --- |
| V Devínskej Novej Vsi dňa | V ... dňa ... |
|  |  |
|  |  |
|  |  |
| Dárius Krajčír |  |
| **Mestská časť Bratislava –**  **Devínska Nová Ves** |  |